cometadata/datacite-titles-descriptions-related-identifiers huggingface dataset:
DOI: 10.14457/tu.the.2022.995
title: ปัจจัยแห่งความสำเร็จในการนำเทคโนโลยีดิจิทัลไปใช้ในอุตสาหกรรมการผลิตรถยนต์

description: ปัจจุบันภาคอุตสาหกรรมยานยนต์ที่ประกอบกิจการในประเทศไทยได้มีการเปลี่ยนแปลง องค์กรเพื่อพัฒนาและปรับปรุงตนเองอย่างต่อเนื่องเพื่อเพิ่มความสามารถในการแข่งขันและ เพิ่มผลิตภาพในการผลิต ประกอบกับความก้าวหน้าทางเทคโนโลยีและนวัตกรรมได้มีบทบาทสำคัญต่อองค์กร ดังเห็นได้จากความเปลี่ยนแปลงที่เกิดขึ้นในภาคอุตสาหกรรมการผลิตทั่วโลกที่ต่าง ให้ความสนใจและนำอุตสาหกรรม 4.0 มาใช้งานอย่างแพร่หลาย เพื่อใช้เป็นแนวทางในการนำเทคโนโลยีดิจิทัลไปใช้ในอุตสาหกรรมการผลิตรถยนต์ งานวิจัยนี้ได้ศึกษาปัจจัยแห่งความสำเร็จใน การนำเทคโนโลยีดิจิทัลไปใช้ในอุตสาหกรรมการผลิตรถยนต์ในประเทศไทย ซึ่งเป็นหนึ่งในอุตสาหกรรมเป้าหมายหลักที่มีความสำคัญต่อเศรษฐกิจไทย ดำเนินการวิจัยโดยการทบทวนวรรณกรรมและการสัมภาษณ์เชิงลึกจากกลุ่มผู้เชี่ยวชาญในภาคการผลิตรถยนต์ในประเทศไทย เพื่อรวบรวมและคัดกรองปัจจัยที่ส่งผลและใช้วิธีกระบวนการวิเคราะห์เชิงลำดับชั้นในการวิเคราะห์ระดับความสำคัญของปัจจัยแห่งความสำเร็จ ผลการศึกษาพบว่า ปัจจัยเรื่องเงินสนับสนุนและ การลงทุนเป็นปัจจัยที่มีความสำคัญมากที่สุด รองลงมา คือ วิสัยทัศน์และกลยุทธ์ของผู้บริหาร การได้รับการสนับสนุนจากผู้บริหาร การมีส่วนร่วมของพนักงาน และการจัดการองค์ความรู้ในองค์กร ตามลำดับ ซึ่งผลการศึกษาสามารถนำไปใช้เป็นแนวทางเพื่อการพัฒนาการนำเทคโนโลยีดิจิทัลไปใช้ในองค์กรได้ต่อไป
DOI: 10.14457/tu.the.2022.996
title: การประยุกต์ใช้กระบวนการคิดเชิงออกแบบเพื่อคิดค้นบริการใหม่ e-marketplace service ในธุรกิจดิจิทัลเอเจนซี่โฆษณา

description: งานวิจัยการประยุกต์ใช้กระบวนการคิดเชิงออกแบบเพื่อคิดค้นบริการใหม่อีมาร์เก็ตเพลส ในธุรกิจดิจิทัลเอเจนซี่โฆษณาจัดทำขึ้นเพื่อศึกษาการคิดค้นบริการใหม่ในธุรกิจดิจิทัลเอเจนซี่โฆษณาโดยมุ่งเน้นการยึดลูกค้าเป็นศูนย์กลางผ่านกระบวนการคิดเชิงออกแบบ นำมาสู่การเรียนรู้ในองค์กรของธุรกิจดิจิทัลเอเจนซี่โฆษณา และผลการศึกษาครั้งนี้สามารถนำบริการใหม่ที่ได้รับมาพัฒนาเป็นจุดแข็งของธุรกิจ นำการเรียนรู้ที่ได้รับมาพัฒนาองค์กรต่อไปในอนาคต การศึกษานี้เป็นการศึกษาเชิงคุณภาพผ่านวิธีการวิจัยเชิงปฏิบัติ (Action research) ตามขั้นตอนของกระบวนการคิดเชิงออกแบบ 5 ขั้นตอน คือ การทำความเข้าใจผู้บริโภค (Empathy) การตีกรอบปัญหา (Define) การระดมความคิด (Ideate) การสร้างแบบจำลอง (Prototype) และการทดสอบ (Test) จากการสัมภาษณ์ลูกค้าจากธุรกิจดิจิทัลเอเจนซี่โฆษณา 5 กลุ่มธุรกิจ จำนวน 5 คนและใช้วิธีวิเคราะห์แก่นสาระ (Thematic analysis) ผ่านเครื่องมือการคิดเชิงออกแบบที่ได้จัดเตรียมไว้ ผลการวิจัยจากการดำเนินตามกระบวนการคิดเชิงออกแบบทำให้ได้บริการใหม่อีมาร์เก็ตเพลส ที่ตอบโจทย์การเปิดร้านค้าออนไลน์ในมาร์เก็ตเพลส ของลูกค้าอย่างครบวงจรผ่าน 4 บริการย่อยได้แก่ 1) บริการจัดการร้านค้า 2) บริการออกแบบภาพสร้างสรรค์ 3) บริการจัดการคลังสินค้า 4) บริการโฆษณา และจากการดำเนินกระบวนการคิดเชิงออกแบบนำมาสู่การสะท้อนการเรียนรู้ที่ส่งผลต่อการพัฒนาองค์กรที่สำคัญอยู่ 3 ด้าน ได้แก่ 1) การเรียนรู้องค์กรด้านการทำงานเป็นทีม 2) การเรียนรู้องค์กรด้านการกระบวนการทำงาน 3) การเรียนรู้องค์กรด้านการแก้ไขปัญหา
DOI: 10.14457/tu.the.2022.997
title: การศึกษาแนวทางการออกแบบการเรียนรู้แบบผสมผสานสำหรับการเปลี่ยนทักษะวิชาชีพและการปรับปรุงทักษะวิชาชีพด้านเทคโนโลยีสารสนเทศและการติดต่อสื่อสารสำหรับกลุ่มเจนเนอเรชั่นวาย

description: การวิจัยครั้งนี้มีวัตถุประสงค์ (1) เพื่อศึกษาความคิดเห็นด้านความต้องการเรียนรู้เพื่อการเปลี่ยนทักษะวิชาชีพและการปรับปรุงทักษะวิชาชีพ สำหรับสายอาชีพที่เกี่ยวข้องรับระบบเทคโนโลยีสารสนเทศและการติดต่อสื่อสาร ของกลุ่มพนักงานเจนเนอเรชั่นวายที่ทำงานอยู่ในองค์กรที่อยู่ในอุตสาหกรรมประเภทเทคโนโลยีสารสนเทศและการติดต่อสื่อสารในประเทศไทย (2) เพื่อเสนอแนะแนวทางในการออกแบบและพัฒนาหลักสูตรสำหรับการเปลี่ยนทักษะวิชาชีพและการปรับปรุงทักษะวิชาชีพ สำหรับกลุ่มเจนเนอเรชั่นวายที่มีสายอาชีพที่เกี่ยวข้องกับระบบเทคโนโลยีสารสนเทศและการติดต่อสื่อสาร โดยใช้การเรียนรู้แบบผสมผสาน โดยออกแบบเป็นการวิจัยเชิงคุณภาพ เก็บข้อมูลหลักจากการสัมภาษณ์แบบเจาะลึกพนักงานที่ทำงานอยู่ในองค์กรที่อยู่ในอุตสาหกรรมประเภทเทคโนโลยีสารสนเทศและการติดต่อสื่อสารในประเทศไทย ทั้งที่เป็นบริษัทข้ามชาติและบริษัทของคนไทย และเป็นกลุ่มเจนเนอเรชั่นวาย ที่เคยเรียนรู้ด้วยตนเองเพื่อเปลี่ยนหรือปรับปรุงทักษะวิชาชีพผ่านระบบการเรียนแบบออนไลน์มาก่อนเป็นกลุ่มตัวอย่างจำนวน 15 คน ที่ผ่านเกณฑ์การคัดเลือกกลุ่มตัวอย่างแบบเฉพาะเจาะจง ผลการวิจัยพบว่าผู้เข้าร่วมวิจัยทุกท่านต่างตระหนักถึงการเปลี่ยนแปลงและผลกระทบต่อความมั่นคงในหน้าที่การงานที่เกิดจากการเข้ามาของนวัตกรรมและเทคโนโลยีในอนาคต และมีความเห็นว่ามีความจำเป็นที่จะต้องเปลี่ยนและปรับปรุงทักษะวิชาชีพเพื่อให้ยังเป็นที่ต้องการในตลาดแรงงาน ซึ่งการเรียนรู้แบบผสมผสานเป็นรูปแบบการเรียนรู้ที่เหมาะสมกับทุกทักษะทางด้านเทคโนโลยีสารสนเทศและการติดต่อสื่อสาร โดยเฉพาะหลักสูตรที่มีการเรียนการสอนภาคปฏิบัติ โดยมีข้อเสนอแนะแนวทางในการออกแบบและพัฒนาหลักสูตรสำหรับการเปลี่ยนทักษะวิชาชีพและการปรับปรุงทักษะวิชาชีพ สำหรับกลุ่มเจนเนอเรชั่นวายที่มีสายอาชีพที่เกี่ยวข้องกับระบบเทคโนโลยีสารสนเทศและการติดต่อสื่อสาร ที่ประกอบไปด้วย 4 องค์ประกอบ ของแนวทางดังต่อไปนี้ (1) แนวทางการออกแบบด้านที่เกี่ยวข้องกับผู้สอน อันประกอบไปด้วยแนวทางในการคัดเลือกผู้สอน คุณลักษณะที่เกี่ยวข้องกับผู้สอนที่จะต้องมีบนแพลตฟอร์มการเรียนรู้แบบผสมผสาน และแนวทางในการเตรียมตัวของผู้สอน (2) แนวทางการออกแบบด้านที่เกี่ยวข้องกับเนื้อหารายวิชา อันประกอบไปด้วยแนวทางการผสมผสานระหว่างการเรียนตามอัธยาศัยกับการเรียนตามเวลาที่กำหนด กิจกรรมหลัก และรายละเอียดเกี่ยวกับระยะเวลาที่เหมาะสมของหลักสูตรเป็นต้น (3) แนวทางการออกแบบด้านที่เกี่ยวข้องกับทรัพยากร อันประกอบไปด้วยแนวทางในการสร้างความน่าเชื่อถือของแพลตฟอร์มการเรียนรู้แบบผสมผสาน รูปแบบการเรียนรู้แบบอิเลิร์นนิง การเรียนการสอนออนไลน์ และการเรียนรู้ร่วมกัน (4) แนวทางการออกแบบด้านที่เกี่ยวข้องกับผู้เรียน อันประกอบไปด้วยแนวทางการสร้างเสริมความกระตือรือร้นในการเรียนรู้ การส่งเสริมแรงจูงใจในการเรียนรู้ และการเพิ่มความสะดวกสบายในการเรียนรู้
DOI: 10.14457/tu.the.2022.998
title: ปัจจัยที่มีผลต่อการตัดสินใจเลือกที่พักเพื่อเวิร์กเคชันของประชากรในเขตกรุงเทพมหานคร

description: งานวิจัยนี้ มีวัตถุประสงค์เพื่อศึกษาปัจจัยประชากรศาสตร์ ปัจจัยสภาพแวดล้อมในการทำงาน และปัจจัยส่วนประสมการตลาดที่มีผลต่อการตัดสินใจเลือกใช้บริการที่พักเพื่อเวิร์กเคชันของประชากรในเขตกรุงเทพมหานคร และเพื่อเสนอแนะแนวทางในการทำการตลาดสำหรับสถานประกอบการที่พักแรม เพื่อดึงดูดนักท่องเที่ยวกลุ่มเวิร์กเคชันในเขตกรุงเทพมหานคร โดยใช้แบบสอบถามเป็นเครื่องมือในการเก็บข้อมูลจากกลุ่มตัวอย่าง คือ ผู้ที่มีประสบการณ์ในการเวิร์กเคชันหรือมีการวางแผนที่จะเวิร์กเคชัน โดยเป็นประชากรวัยแรงงานที่มีอายุระหว่าง 15-59 ปี ที่พำนักในเขตกรุงเทพมหานคร จำนวน 400 ตัวอย่าง วิเคราะห์ข้อมูลโดยใช้สถิติการวิเคราะห์ความแปรปรวนทางเดียว การวิเคราะห์องค์ประกอบเชิงสำรวจ และการวิเคราะห์ถดถอยเชิงเส้นพหุคูณ ผลการศึกษาพบว่า ปัจจัยลักษณะประชากรศาสตร์ ด้านเพศ อายุ สถานภาพ รายได้เฉลี่ยต่อเดือน และอาชีพที่แตกต่างกันมีผลต่อการตัดสินใจเลือกใช้บริการที่พักเพื่อเวิร์กเคชันแตกต่างกันอย่างมีนัยสำคัญทางสถิติที่ระดับ 0.01 เมื่อวิเคราะห์องค์ประกอบเชิงสำรวจทำให้จำนวน 47 ปัจจัย ลดลงเหลือ 5 ด้าน ได้แก่ (1) ทำเลที่ตั้งและสถานที่พัก (2) การสื่อสารและการให้บริการ (3) ความไว้วางใจ (4) นโยบายองค์กร และ (5) ราคาและค่าใช้จ่าย พบว่า ปัจจัยทั้ง 5 ด้านมีผลต่อการตัดสินใจเลือกใช้บริการที่พักเพื่อเวิร์กเคชันอย่างมีนัยสำคัญทางสถิติที่ระดับ 0.01 โดยปัจจัยที่มีความสำคัญต่อการตัดสินใจเลือกใช้บริการที่พักเพื่อเวิร์กเคชันมากที่สุดคือ ทำเลที่ตั้งและสถานที่พัก รองลงมาคือ ความไว้วางใจ และนโยบายองค์กร
DOI: 10.14457/tu.the.2022.999
title: การศึกษาพฤติกรรมของผู้ให้บริการและผู้ใช้บริการแพลตฟอร์ม PEA Volta ของการไฟฟ้าส่วนภูมิภาค (กฟภ.)

description: งานวิจัยนี้มุ่งเน้นการศึกษาพฤติกรรมของผู้ให้บริการและผู้ใช้บริการในแพลตฟอร์มอัดประจุไฟฟ้า PEA Volta ของการไฟฟ้าส่วนภูมิภาค (กฟภ.) โดยมีวัตถุประสงค์เพื่อศึกษาการกำหนดกลยุทธ์ของ PEA Volta ภายใต้กรอบแนวคิดทฤษฎีวิเคราะห์แรงกดดัน 5 ประการ(Five Forces Model) และเพื่อศึกษาพฤติการการยอมรับแพลตฟอร์ม PEA Volta ภายใต้กรอบแนวคิดทฤษฎีการยอมรับเทคโนโลยี (Technology Acceptance Model: TAM) โดยเก็บข้อมูลจากการสัมภาษณ์ผู้ดำเนินธุรกิจให้บริการแพลตฟอร์ม PEA Volta ของ กฟภ. และใช้แบบสอบถามออนไลน์จากผู้ใช้บริการแพลตฟอร์มอัดประจุไฟฟ้า และใช้การวิเคราะห์สถิติเชิงพรรณนาและการวิเคราะห์ถดถอยเชิงพหุคูณผลการศึกษา พบว่า การเข้ามาของคู่แข่งรายใหม่, การต่อรองของลูกค้า และอำนาจต่อรองจากซัพพลายเออร์ ส่งผลกระทบด้านบวกต่อธุรกิจแพลตฟอร์ม PEA Volta ส่วนผลกระทบด้านลบ คือ การคุกคามจากสินค้าทดแทน และการแข่งขันในอุตสาหกรรม ขณะที่ ผลการวิเคราะห์พฤติกรรมผู้ใช้บริการแพลตฟอร์ม PEA Volta จากทฤษฎีการยอมรับเทคโนโลยี พบว่า ปัจจัยที่ส่งผลต่อความตั้งใจเชิงพฤติกรรมการใช้บริการ ได้แก่ การยอมรับทางด้านราคา, ด้านประโยชน์ที่เกิดจากการใช้เทคโนโลยี และบรรทัดฐานทางสังคม ส่วนการรับรู้ความง่ายในการใช้งาน ทัศนคติต่อการใช้งานการรับรู้คุณค่าที่ได้รับจากการบริการ และการรับรู้ด้านการไว้วางใจ ไม่ส่งผลต่อพฤติกรรมการใช้บริการแพลตฟอร์ม PEA Volta
DOI: 10.14457/tu.the.2022.1000
title: Using soft system methodology to improve the high turnover rate of general practitioners in Thailand's community hospitals

description: The Thai government's plan to shift to personal-based medical services faces challenges due to healthcare provider shortages and high doctor turnover. Despite efforts to increase medical students, turnover persists, overburdening doctors and harming patient care and satisfaction. In order to address these challenges, targeted strategies are needed to decrease the turnover rate of general practitioners (GP) in Thailand’s community hospitals. Objectives of this study are (1) To define the reasons and their associations with the turnover rate of GPs in Thailand’s community hospitals, (2) To understand the cause of the turnover rate of GPs in Thailand’s community hospitals both surface and underlying perspectives and (3) To suggest and evaluate potential strategies for retaining GPs in Thailand’s public healthcare system.Various aspects of the healthcare system in Thailand are discussed, including its history, recruitment strategies, healthcare coverage, patient-centered care, hierarchical culture, and the importance of the relationship between doctors and patients. This research utilised the soft system methodology, photo elicitation, causal layered analysis, and thematic analysis. The study aims to provide transformative changes and constraints that exist. The participants were chosen and included 15 individuals divided into two groups, consisting of volunteers who responded to a social media post and experts in various fields.Six main themes emerged from the data: (1) personal factor, (2) Imbalance workload and income, (3) organisation system and organisational culture, (4) government policy and universal healthcare system, (5) primary care and patient-based system, and (6) myths and metaphors. The study emphasises improving GPs' quality of life, with adequate rest being crucial. A stable GP workforce is vital for enhancing patient care, health outcomes, and satisfaction. The Ministry of Public Health (MOPH) should address high GP turnover in community hospitals by providing growth opportunities, transparent training, reduced workloads, health literacy promotion, and patient-related issue management through a bottom-up policy approach. Ensuring GPs complete their tenure in community hospitals benefits both doctors and MOPH.
DOI: 10.14457/tu.the.2022.1001
title: การศึกษาแนวทางการประยุกต์ใช้หุ่นยนต์โต้ตอบอัตโนมัติเพื่อการให้บริการข้อมูลในธุรกิจอสังหาริมทรัพย์

description: งานวิจัยนี้เพื่อศึกษาแนวทางการประยุกต์ใช้หุ่นยนต์โต้ตอบอัตโนมัติเพื่อการให้บริการข้อมูลในธุรกิจอสังหาริมทรัพย์ และเพื่อเสนอแนะแนวทางการออกแบบการประยุกต์ใช้หุ่นยนต์โต้ตอบอัตโนมัติสำหรับวางแผนกลยุทธ์การเป็นผู้นำด้านนวัตกรรมการให้บริการข้อมูลสำหรับธุรกิจอสังหาริมทรัพย์ เป็นการวิจัยเชิงคุณภาพสัมภาษณ์กลุ่มตัวอย่าง 15 คน แบ่งเป็น 2 กลุ่ม ได้แก่ กลุ่มที่ซื้อที่อยู่อาศัยแล้วไม่เกิน 1 ปี 7 คน และกลุ่มผู้ประสงค์จะซื้อที่อยู่อาศัยในอีก 1 ปี 8 คน การศึกษาเป็นไปตามแนวคิดเชิงออกแบบ พบว่ากลุ่มตัวอย่างทั้งสองกลุ่มส่วนใหญ่มีประสบการณ์การใช้บริการหุ่นยนต์โต้ตอบอัตโนมัติ รับรู้ถึงความง่ายและความสะดวกในการใช้งานเพราะให้บริการได้ 24 ชั่วโมง และตอบกลับได้อย่างรวดเร็ว แต่การรับรู้ประโยชน์อยู่ในระดับที่แตกต่างกันไปตามประสบการณ์ที่เคยได้รับ เมื่อมีการออกแบบต้นแบบหุ่นยนต์โต้ตอบอัตโนมัติให้กลุ่มตัวอย่างได้ทดสอบ ผลลัพธ์คือมีความพึงพอใจระดับสูงขึ้น รับรู้ประโยชน์มากขึ้น ยินดีจะใช้บริการหุ่นยนต์โต้ตอบอัตโนมัติ สรุปได้ว่าปัจจัยที่ทำให้เกิดการยอมรับ ได้แก่ ความสะดวก ความง่ายในการใช้งาน ความมีประโยชน์ ความปลอดภัย การเชื่อมโยง และความเพลิดเพลิน ซึ่งต้องนำปัจจัยไปผนวกกับกระบวนการหลัก 4 ด้าน ได้แก่ การตลาดและการขาย การเงิน การบริการหลังการขาย และการสร้างความสัมพันธ์ลูกค้า จึงจะเกิดการยอมรับใช้งานในที่สุด ทั้งนี้ สามารถนำปัจจัยดังกล่าวไปวางกลยุทธ์ในการเป็นผู้นำด้านนวัติกรรมการให้บริการข้อมูลโดยใช้ AIDA Model 1) Awareness สร้างช่องทางการเข้าถึงให้หลากหลาย 2) Interest ให้ข้อมูลถูกต้องครบถ้วน มีข้อมูลมากกว่าแหล่งอื่น 3) Desire ให้สิทธิหรือส่วนลดพิเศษเพื่อดึงดูดใจ 4) Action ความพร้อมของกระบวนการรองรับการซื้อขายหรือการทำกระบวนการต่อไป
DOI: 10.14457/tu.the.2022.1003
title: A scenario-based approach to internationalization strategy for a Thai television series in Cambodia

description: Purpose-Thailand's entertainment industry is expanding in a fast-paced, ever-changing environment. Internationalization strategy and foresight may be the keys to success or failure, enabling us to plan for what we expect to happen in the future by employing scenario-planning techniques to anticipate future possibilities. Because Thai television programs are becoming increasingly popular in the worldwide market, it is necessary to investigate efficient internationalization approaches.Design/methodology/approach-The research employed a qualitative approach and gathered information from experts through face-to-face in-depth interviews and a Zoom discussion with a high-level executive from Thai and Cambodian television stations, using open-ended and iterative questions to discover more about a particular subject. Using the foresight method and the scenario planning technique by analyzing the external factors PESTEL and Five Forces, focus groups and workshops are also employed to elicit more specific information from all informants.Findings-These findings demonstrate the major trends in Cambodia’s Thai television series market and the significance of each market-influencing factor. In addition, it predicted a few scenarios that could be anticipated to happen in the next five years considering the context in which the researcher conducts research currently. Adapting a more effective international strategy process to the current era to access the Cambodian entertainment industry market is one of the steps required. Based on interviews with key Thai television executives with extensive experience in exporting Thai television dramas to ASEAN, with a particular focus on Cambodia, and external experts.
DOI: 10.14457/tu.the.2022.1004
title: ปัจจัยที่ส่งผลต่อการสื่อสารแบบปากต่อปากอิเล็กทรอนิกส์ของผู้สูงอายุที่ใช้บริการจัดส่งอาหารหลังสถานการณ์โควิด 19

description: งานวิจัยนี้มีวัตถุประสงค์เพื่อศึกษาปัจจัยที่ส่งผลต่อการสื่อสารแบบปากต่อปากอิเล็กทรอนิกส์ของของผู้สูงอายุหลังโควิด-19 โดยประยุกต์ใช้แบบจำลอง American Customer Satisfaction Index (ACSI) เป็นแบบจำลองในการศึกษางานวิจัย โดยศึกษากลุ่มตัวอย่างสูงอายุที่มีอายุ 50 ปีขึ้นไป ที่มีประสบการณ์ในการใช้แอปพลิเคชันจัดส่งอาหาร จำนวน 160 คน โดยใช้แบบสอบถาม โดยมีปัจจัย 6 ปัจจัย ได้แก่ ความเอื้ออาทร ความรู้สึกการเป็นส่วนหนึ่งของสังคมการรับรู้คุณภาพการให้บริการ ความคาดหวังของลูกค้า ความพึงพอใจของลูกค้า และความภักดีในตราสินค้าผลการศึกษาพบว่าปัจจัยทั้ง 6 ปัจจัยส่งผลต่อพฤติกรรม E-WOM ของผู้สูงอายุผู้ซึ่งใช้บริการจัดส่งอาหารอย่างมีนัยสำคัญ ผลการวิจัยนี้สามารถนำไปต่อยอดทางธุรกิจจัดส่งอาหารและการสร้างกลยุทธ์การตลาดผู้สูงอายุ ผู้ให้บริการจัดส่งอาหารสามารถเพิ่ม E-WOM ในกลุ่มผู้สูงอายุด้วยปัจจัยเรื่องความรู้สึกเอื้ออาทร ความรู้สึกการเป็นส่วนหนึ่งของสังคม การเพิ่มคุณภาพการบริการ การจัดการความคาดหวังของลูกค้า การส่งเสริมความพึงพอใจของลูกค้าซึ่งนำไปสู่ความภักดีในสินค้า ทำให้เกิดการบอกต่อแบบปากต่อปากอิเล็กทรอนิกส์
DOI: 10.14457/tu.the.2022.1005
title: ประสบการณ์และความคิดเห็นของพนักงานต่อการใช้เทคโนโลยีดิจิทัลในการทำงาน: กรณีศึกษาธนาคารรัฐวิสาหกิจแห่งหนึ่งในจังหวัดพะเยา

description: การพัฒนาเทคโนโลยีดิจิทัล ส่งผลให้รูปแบบการทำงานของหลากหลายอาชีพเปลี่ยนแปลงไป ธนาคารเป็นภาคส่วนสำคัญที่ได้เริ่มนำเทคโนโลยีดิจิทัลมาใช้ในการให้บริการ เพื่อเพิ่มความสะดวกรวดเร็ว และเพิ่มความปลอดภัยในการทำธุรกรรมให้แก่ผู้ใช้บริการ การนำเทคโนโลยีดิจิทัลมาใช้นี้ ส่งผลให้พนักงานธนาคารปรับเปลี่ยนบทบาทการทำงานแบบเดิม รวมทั้งการเรียนรู้การทำงานด้วยเทคโนโลยี ปัจจุบันยังขาดการศึกษาในเชิงลึกเกี่ยวกับประสบการณ์การทำงาน ตลอดจนขาดความเข้าใจเกี่ยวกับมุมมองและความคิดเห็นต่อการนำเทคโนโลยีดิจิทัลมาใช้ในการทำงาน งานวิจัยชิ้นนี้ จึงมีวัตถุประสงค์เพื่อศึกษาประสบการณ์และความคิดเห็นของพนักงานต่อการใช้เทคโนโลยีดิจิทัลในการทำงาน ผู้วิจัยใช้วิธีการศึกษาเชิงคุณภาพ (Qualitative Research) โดยเก็บรวบรวมข้อมูลจากการสัมภาษณ์เชิงลึก (In-depth Interview) จากคำถามกึ่งโครงสร้างกับผู้ให้ข้อมูลที่เป็นพนักงานธนาคาร จำนวน 15 คน โดยลักษณะงานของผู้ให้ข้อมูล ได้แก่ ผู้บริหาร พนักงานบริการด้านเงินฝากและพนักงานบริการด้านสินเชื่อ ข้อมูลจากการสัมภาษณ์ถูกวิเคราะห์ด้วยวิธีการหาแก่นสาระสำคัญ (Thematic Analysis) ผลการศึกษาพบว่า พนักงานธนาคาร มีความคิดเห็นเชิงบวกต่อประโยชน์ของเทคโนโลยี โดยยอมรับว่าเทคโนโลยีส่งผลให้คุณภาพบริการต่อลูกค้าดีขึ้น อย่างไรก็ตามผลการศึกษาสะท้อนให้เห็นความท้าทายในการปรับตัวเรียนรู้การใช้เทคโนโลยีดิจิทัล โดยเฉพาะในกลุ่มพนักงานที่มีประสบการณ์ทำงานด้วยวิธีการแบบเดิมมานาน และไม่คุ้นชินกับการใช้เทคโนโลยี ผลการศึกษาชี้ให้เห็นว่าธนาคารควรปรับเปลี่ยนการทำงานโดยใช้เทคโนโลยีอย่างค่อยเป็นค่อยไป จะช่วยลดแรงต่อต้านที่เกิดจากการเปลี่ยนแปลงของเทคโนโลยี ผลการศึกษายังนำมาสู่การเตรียมความพร้อมให้แก่พนักงาน โดยธนาคารควรสื่อสารและการจัดอบรมให้ความรู้ตั้งแต่ระยะเริ่มต้นเพื่อลดความกังวลและแรงต้านของพนักงาน ซึ่งจะส่งผลให้การนำเทคโนโลยีมาใช้มีประสิทธิภาพอย่างมาก
DOI: 10.14457/tu.the.2022.1006
title: ผลกระทบของการให้บริการเภสัชกรรมทางไกล (telepharmacy) ต่อร้านขายยา

description: การค้นคว้าอิสระครั้งนี้ มีวัตถุประสงค์เพื่อศึกษาผลกระทบของการให้บริการเภสัชกรรมทางไกลต่อธุรกิจร้านขายยาแบบดั้งเดิม และเพื่อศึกษาแนวทางการปรับตัวของธุรกิจร้านขายยาแบบดั้งเดิมถ้าใช้แพลตฟอร์มการให้บริการเภสัชกรรมทางไกลเต็มรูปแบบ เป็นการวิจัยเชิงคุณภาพโดยการสัมภาษณ์เชิงลึกกับกลุ่มผู้ประกอบการร้านขายยา ผลการศึกษาพบว่า ร้านขายยาได้รับอิทธิพลในเชิงบวกจากพฤติกรรมของผู้บริโภคซึ่งมีความตระหนักในสุขภาพมากยิ่งขึ้นภายหลังสถานการณ์แพร่ระบาดไวรัสโควิด-19 โดยการให้บริการเภสัชกรรมทางไกลเป็นกระบวนการมีส่วนทำให้ยกระดับอุตสาหกรรมยาให้มีประสิทธิภาพที่ดีขึ้น ทั้งนี้ ข้อกฎหมายและแนวทางการให้บริการเภสัชกรรมทางไกลต้องมีความชัดเจนยิ่งกว่านี้ผลกระทบของการให้บริการเภสัชกรรมทางไกลต่อร้านขายยาแบบดั้งเดิมพบว่าเมื่อใช้แรงกระทำทั้งห้าด้านมาวิเคราะห์พบว่าแรงกระทำที่ส่งผลกระทบมาก ได้แก่ การคุกคามของผู้เข้ามาใหม่และอำนาจต่อรองของผู้ซื้อ เนื่องจากการเพิ่มขึ้นของจำนวนร้านขายยาจากการเติบโตของตลาดและการให้บริการเภสัชกรรมทางไกลที่ช่วยเพิ่มความน่าสนใจอีกช่องทางหนึ่ง ส่งผลให้ผู้ซื้อมีอำนาจต่อรองเพิ่มขึ้นจากตัวเลือกมากยิ่งขึ้นในตลาดร้านขายยาทั้งรูปแบบหน้าร้าน และโดยเฉพาะอย่างยิ่งแพลตฟอร์มการให้บริการทางเภสัชกรรมทางไกลที่สามารถให้บริการจากที่ไหนก็ได้ ลดเรื่องการเดินทางและเพิ่มความสะดวกยิ่งขึ้นแทน ในขณะที่แรงกระทำที่ส่งผลกระทบรองลงมา ได้แก่ การแข่งขันระหว่างธุรกิจที่มีอยู่ในอุตสาหกรรมยาและการคุกคามของผลิตภัณฑ์หรือบริการทดแทน การให้บริการเภสัชกรรมทางไกลไม่ส่งผลกระทบโดยตรงจากทั้งสองแรงกระทำเพราะการบริการดังกล่าวเกี่ยวข้องกับยาต้องมีกฎหมายควบคุมกระบวนการอย่างเข้มงวด แต่สิ่งที่ทำให้แรงกระทำทั้งสองส่งผลกระทบ คือ สินค้าอื่นนอกเหนือจากยา ได้แก่ เวชภัณฑ์ อาหารเสริม สมุนไพร หรือเวชสำอาง เป็นต้น ที่สามารถจำหน่ายผ่านช่องทางอื่นโดยไม่ต้องใช้แพลตฟอร์มการให้บริการทางเภสัชกรรมทางไกล ส่งผลให้ร้านขายยามีการแข่งขันสูงจากการบริการช่องทางจำหน่ายที่เข้ามาทดแทนมากมายทางแพลตฟอร์มอีคอมเมิร์ซหรือโซเชียลมีเดีย ส่วนแรงกระทำด้านอำนาจต่อรองของผู้ขายปัจจัยผลิตเป็นแรงกระทำที่เกิดจากกลไกตลาดหลังสถานการณ์แพร่ระบาดโควิด-19 เนื่องจากต้นทุนการผลิตเพิ่มขึ้น จึงเป็นแรงกระทำที่ส่งผลกระทบน้อยที่สุดแม้จะมีการให้บริการเภสัชกรรมทางไกลเข้ามาปัจจัยที่มีอิทธิพลต่อการปรับตัวของร้านขายยาแบบดั้งเดิมเมื่อการให้บริการเภสัชกรรมทางไกลสามารถดำเนินการได้เต็มรูปแบบ ได้แก่ ปัจจัยการยอมรับเทคโนโลยีใหม่และปัจจัยด้านแพลตฟอร์ม อันนำไปสู่การพัฒนากลยุทธ์การปรับตัวของร้านขายยาแบบดั้งเดิมต่อการให้บริการเภสัชกรรมทางไกล และการปรับตัวของกลุ่มร้านขายยาแบบดั้งเดิมที่ยังไม่ได้เข้าร่วมการให้บริการเภสัชกรรมทางไกล สรุปได้ว่า จากความเชื่อมั่นของระบบเภสัชกรรมทางไกลในท้ายที่สุดร้านขายยาแบบดั้งเดิมจะเข้าร่วมอย่างแน่นอน โดยมีการศึกษาช่องทางและแนวทางในการปรับตัว ในขณะเดียวกันร้านขายยาได้เน้นการเติบโตแบบเฉพาะเพื่อสร้างพื้นฐานทางธุรกิจจากกลุ่มเป้าหมาย สำหรับร้านขายยาที่มีแพลตฟอร์มเป็นของตนเองหรือแพลตฟอร์มกลางควรใช้กลยุทธ์ในการปรับตัว เพื่อสร้างความยืดหยุ่นให้กับธุรกิจร้านขายยาแบบดั้งเดิมผ่านแพลตฟอร์มของตนเองและแทนที่ร้านใช้แพลตฟอร์มกลางสำหรับการให้บริการที่ไม่ยืดหยุ่น
DOI: 10.14457/tu.the.2022.1007
title: การศึกษาปัจจัยที่มีผลต่อการยอมรับการทำงานแบบผสมผสานในยุคความปกติใหม่

description: การศึกษาครั้งนี้มีวัตถุประสงค์เพื่อศึกษาการทำนายการตั้งใจที่จะยอมรับการทำงานแบบ Hybrid Working ผ่านทฤษฎีพฤติกรรมตามแผน ใช้ข้อมูลที่ได้จากการเก็บรวบรวมแบบสอบถามของกลุ่มตัวอย่างที่เป็นกลุ่มพนักงานสายงานเทคโนโลยีสารสนเทศและการสื่อสาร (Information and Communication Technology) ในประเทศไทย จำนวน 385 คน ผู้วิจัยวิเคราะห์ข้อมูลทางสถิติโดยใช้การวิเคราะห์ค่าสัมประสิทธิ์สหสัมพันธ์ของเพียร์สัน (Pearson's Correlation Coefficient) ในการวิเคราะห์ความสัมพันธ์ระหว่างปัจจัยด้านทัศนคติ การคล้อยตามบุคคลกลุ่มอ้างอิง และการรับรู้ความสามารถในการควบคุมพฤติกรรม วัดทางอ้อม และวัดทางตรง และใช้แบบจำลองการวิเคราะห์การถดถอยพหุคูณ (Multiple Regression Analysis) ในการวิเคราะห์อำนาจการทำนายการตั้งใจที่จะยอมรับการทำงานแบบ Hybrid Workingผลการศึกษาพบว่า ปัจจัยด้านทัศนคติ การคล้อยตามบุคคลกลุ่มอ้างอิง และการรับรู้ความสามารถในการควบคุมพฤติกรรม ที่วัดทางอ้อมมีความสัมพันธ์ทางบวกกับการวัดทางตรงอย่างมีนัยสำคัญทางสถิติที่ระดับ .01 และปัจจัยทั้งสามด้านสามารถร่วมทำนายการตั้งใจที่จะยอมรับการทำงานแบบ Hybrid Working ได้ ร้อยละ 20.5 อย่างมีนัยสำคัญทางสถิติที่ระดับ .05 โดยปัจจัยที่ทำนายการตั้งใจที่จะยอมรับการทำงานแบบ Hybrid Working ที่สำคัญที่สุดคือด้านทัศนคติ รองลงมาคือ ด้านการรับรู้ความสามารถในการควบคุมพฤติกรรม และด้านการคล้อยตามบุคคลกลุ่มอ้างอิงตามลำดับ
DOI: 10.14457/tu.the.2022.1008
title: การศึกษาประสบการณ์การใช้งานแอปพลิเคชันเพื่อการสื่อสารเสมือนจริงเพื่อสนับสนุนงานขายของผู้แทนยาเบาหวานบริษัทข้ามชาติ

description: งานวิจัยนี้มีวัตถุประสงค์ในการศึกษาประสบการณ์การใช้งานแอปพลิเคชันเพื่อการสื่อสารเสมือนจริงเพื่อสนับสนุนงานขายของผู้แทนยาเบาหวานบริษัทข้ามชาติ และเพื่อนําผลที่ได้จากการวิจัยไปเป็นแนวทางในการพัฒนาแอปพลิเคชัน เพื่อการสื่อสารเสมือนจริงให้เหมาะสมกับการทำงานในอุตสาหกรรมยามากที่สุด ในการศึกษาครั้งนี้ใช้ระเบียบวิธีการวิจัยเชิงปริมาณ โดยทำการศึกษาจากกลุ่มตัวอย่างผู้แทนยาบริษัทข้ามชาติจำนวน 161 คน ทำการเก็บข้อมูลด้วยการออกแบบสอบถามออนไลน์ โดยมุ่งศึกษาไปที่ประสบการณ์การใช้งานแอปพลิเคชันเพื่อการสื่อสารเสมือนจริงในด้านที่เกี่ยวกับความสามารถในการเข้าถึงแอปพลิเคชันโดยไม่มีอุปสรรค การออกแบบรูปลักษณ์ภายนอกของดิจิทัลแพลตฟอร์มให้มีความน่าดึงดูด และความสะดวกราบรื่นในการใช้งาน ทั้งนี้ยังรวมถึงศึกษาการยอมรับเทคโนโลยีแอปพลิเคชันเพื่อการสื่อสารเสมือนจริงดังกล่าว ผลการศึกษาพบว่ากลุ่มตัวอย่างผู้แทนยาเบาหวานบริษัทข้ามชาติส่วนใหญ่มีความเห็นที่จะยอมรับเทคโนโลยีแอปพลิเคชันเพื่อการสื่อสารเสมือนจริง พบว่ากลุ่มตัวอย่างมีทัศนคติต่อการยอมรับเทคโนโลยีแอปพลิเคชันเพื่อการสื่อสารเสมือนจริงสูงในระดับมากที่สุด โดยกลุ่มตัวอย่างมีความเห็นว่าเทคโนโลยีการสื่อสารเสมือนจริงจะเข้ามามีบทบาทและเป็นเครื่องมือสำคัญในการทำงานของผู้แทนยาในอนาคตโดยมีคะแนนอยู่ที่ 4.46 สำหรับข้อมูลความคิดเห็นที่มีต่อประสบการณ์การใช้งานเทคโนโลยีแอปพลิเคชันเพื่อการสื่อสารเสมือนจริงพบว่ากลุ่มตัวอย่างผู้แทนยาเบาหวานบริษัทข้ามชาติมีความพึงพอใจในภาพรวมของการใช้งานแอปพลิเคชันเพื่อการสื่อสารเสมือนจริง ทั้งด้านความสามารถในการเข้าถึงในระดับมาก ความน่าดึงดูดในระดับมาก และความสะดวกในการใช้งานในระดับมากที่สุด โดยมีคะแนนความพึงพอใจในภาพรวม 4.20 4.19 และ 4.24 ตามลำดับ อย่างไรก็ตามยังมีฟีเจอร์บางอย่างของแอปพลิเคชันเพื่อการสื่อสารเสมือนจริงที่จำเป็นต้องมีการพัฒนาต่อไป ผู้ทำวิจัยจึงได้เสนอแนวทางการพัฒนาแอปพลิเคชัน เพื่อการสื่อสารเสมือนจริงโดยเสนอฟีเจอร์ที่ได้รับคะแนนประเมินน้อยไม่ว่าจะเป็นด้านความสามารถในการใช้งานได้ง่ายบนทุกอุปกรณ์ หรือความลื่นไหลของการแชร์หน้าจอขณะนำเสนอ รวมถึงคำแนะนำสำหรับผู้ใช้งานใหม่ที่ยังไม่มีประสบการณ์เพื่อเพิ่มความพึงพอใจจากประสบการณ์การใช้งานของผู้ใช้ให้มากขึ้น